Държавен вестник, бр. 48, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  48
6. Не се събират данъци и митнически 
сборове за предмети, които са били предадени 
по силата на този договор, освен ако друго не 
се предвижда в съответствие с вътрешното 
законодателство на договарящите страни. 
Член 7
Осигуряване присъствието на лица за даване 
на показания или за подпомагане на разслед­
ване в замолената страна
1. Лице, включително и задържано лице, за 
което е получена молба да даде показания, да 
представи документи или предмети в молещата 
страна, може да бъде призовано с призовка 
или със заповед за явяване да свидетелства 
и представи тези документи или предмети в 
съответствие със законодателството на замо­
лената страна. 
2. Когато явяването на лицето се иска с 
оглед изпълнение на молба за правна помощ на 
територията на замолената страна, тя прилага 
мерки на принуда и санкции, предвидени от 
нейното законодателство.
3. Съгласно правото на замолената страна 
официални представители, други служебни 
лица от молещата страна и лица, свързани с 
наказателното производство в молещата стра­
на, се допускат да присъстват при събирането 
на доказателства в замолената страна, както и 
да участват в събирането на доказателствата 
по начин, определен от замолената страна. 
4. Правото на участие в събирането на до­
казателствата включва правото да се задават 
въпроси. Лицата, присъстващи при събирането 
на доказателствата, могат да водят протокол. 
Може да бъде разрешено и използването на 
технически средства за водене на протокол. 
Член 8
Осигуряване присъствието на лица за даване 
на показания или подпомагане на разследване 
в молещата страна
1. Молещата страна може да поиска да 
се осигури явяването на лице, за да даде 
показания или да подпомогне разследване, 
извършвано под нейната юрисдикция.
2. Замолената страна поканва лицето да 
подпомогне разследването или да участва като 
свидетел в процесуалните действия в молещата 
страна, като положи усилие да получи него­
вото доброволно съгласие за това. Замолената 
страна следва да информира своевременно 
молещата страна за отговора на лицето.
3. Искането посочва приблизителната пола­
гаема се сума за пътните и дневните разходи, 
които са за сметка на молещата страна. Ако е 
направено искане за това, замолената страна 
може да отпусне на лицето аванс, който след­
ва да бъде възстановен от молещата страна.
Член 9
Осигуряване присъствието на задържани лица 
за даване на показания или подпомагане на 
разследване
1. При поискване от молещата страна 
лице, задържано в замолената страна, при 
условие че е съгласно, се предава временно 
на молещата страна, за да подпомогне раз­
следване или да даде показания, освен ако 
не са налице съществени причини, които не 
допускат предаването му.
2. Предаденото лице се задържа под стража 
в молещата страна и се връща на замолената 
страна след приключване на процесуалните 
действия, във връзка с които е поискано из­
пращането му, или по-рано, ако присъствието 
му вече не е необходимо.
3. Когато замолената страна уведоми мо­
лещата страна, че по-нататъшното задържане 
на изпратеното лице не е необходимо, то се 
освобождава и се ползва със статута на лице 
по чл. 8 от този договор.
Член 10
Имунитет
1. Лице, намиращо се в молещата страна, 
в изпълнение на молба за личното му явяване 
не може да бъде задържано, преследвано или 
подлагано на друго ограничение на личната му 
свобода в молещата страна за престъпления 
или осъждания, предшестващи заминаването 
му от замолената страна. Това лице не може 
да бъде принуждавано без негово съгласие 
да дава показания по производства или да 
подпомага разследвания, различни от тези, 
за които се отнася искането.
2. Защитата по ал. 1 не се прилага, ако 
лицето, след като е било свободно да напусне 
молещата страна, не я е напуснало в срок 30 
дни, след като официално му е било съобще­
но, че присъствието му вече не е необходимо, 
или ако след като я е напуснало, се е върнало 
доброволно.
3. На лице, което не се е явило в молещата 
страна, не могат да се налагат никакви санкции 
или принудителни мерки в замолената страна.
Член 11
Информиране за присъди
1. Замолената страна предоставя извлечения 
от и информация относно съдебни документи, 
когато това е поискано от молещата страна за 
целите на наказателно производство, в същата 
степен, в която те биха били предоставени 
на собствените є съдебни власти в подобен 
случай.
2. В случаите извън ал. 1 на този член 
искането се изпълнява в съответствие с ус­
ловията, определени от законодателството и 
практиката на замолената страна.